CELEX: C2007/211/10
Language: da
Date: 2007-09-08 00:00:00
Title: Sag C-142/06: Domstolens dom (Tredje Afdeling) af 18. juli 2007 — Olicom A/S mod Skatteministeriet (anmodning om præjudiciel afgørelse fra Østre Landsret — Danmark) (Fælles toldtarif — toldpositioner — tarifering i den kombinerede nomenklatur — automatiske databehandlingsmaskiner — netværkskort med modem -funktion — begrebet selvstændig funktion )

8.9.2007   
            
            
               DA
            
            
               Den Europæiske Unions Tidende
            
            
               C 211/6
            
         Domstolens dom (Tredje Afdeling) af 18. juli 2007 — Olicom A/S mod Skatteministeriet (anmodning om præjudiciel afgørelse fra Østre Landsret — Danmark)
   (Sag C-142/06) (1)
   
   (Fælles toldtarif - toldpositioner - tarifering i den kombinerede nomenklatur - automatiske databehandlingsmaskiner - netværkskort med »modem«-funktion - begrebet »selvstændig funktion«)
   (2007/C 211/10)
   Processprog: dansk
   Den forelæggende ret
   Østre Landsret
   Parter i hovedsagen
   
      Sagsøger: Olicom A/S
   
      Sagsøgt: Skatteministeriet
   Sagens genstand
   Anmodning om præjudiciel afgørelse — Østre Landsret — fortolkning af Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1), som ændret ved Kommissionens forordning (EF) nr. 3009/95 af 22. december 1995 (EFT L 319, s. 1) — pos. 8471 (automatiske databehandlingsmaskiner) og pos. 8517 (kommunikationsapparater) — netværkskort med to funktioner, adgang til lokalt netværk og til Internettet — selvstændig funktion
   Konklusion
   Kombinerede netværkskort, som er beregnet til at sætte i bærbare computere, skal efter den 1. januar 1996 tariferes som databehandlingsmaskiner i pos. 8471 i den kombinerede nomenklatur til den fælles toldtarif, der er gengivet i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 3009/95 af 22. december 1995.
   
      (1)  EUT C 143 af 17.6.2006.